CELEX: 62019TN0751
Language: mt
Date: 2019-11-04 00:00:00
Title: Kawża T-751/19: Rikors ippreżentat fl-4 ta’ Novembru 2019 – Reckitt Benckiser Investments et vs Il-Kummissjoni

27.1.2020   
            
            
               MT
            
            
               Il-Ġurnal Uffiċjali tal-Unjoni Ewropea
            
            
               C 27/49
            
         
      Rikors ippreżentat fl-4 ta’ Novembru 2019 – Reckitt Benckiser Investments et vs Il-Kummissjoni
      (Kawża T-751/19)
      (2020/C 27/53)
      Lingwa tal-kawża: l-Ingliż
      
         Partijiet
      
      
         Rikorrenti: Reckitt Benckiser Investments Ltd (Slough, ir-Renju Unit) u 5 rikorrenti oħra (rappreżentanti: C. Quigley, Barrister, P. Halford u A. Langley, Solicitors)
      
         Konvenuta: Il-Kummissjoni Ewropea
      
         Talbiet
      
      Ir-rikorrenti jitolbu li l-Qorti Ġenerali jogħġobha:
      
                  —
               
               
                  tannulla d-Deċiżjoni tal-Kummissjoni (UE) 2019/1352 tat-2 ta’ April 2019 dwar l-Għajnuna mill-Istat SA.44896 implimentata mir-Renju Unit dwar l-Eżenzjoni mill-Finanzjament tal-Gruppi ta’ CFC;
               
            
                  —
               
               
                  sussidjarjament, tannulla l-Artikolu 2 tad-deċiżjoni kkontestata sa fejn din tapplika għar-rikorrenti;
               
            
                  —
               
               
                  iktar sussidjarjament, tannulla l-Artikolu 2 tad-deċiżjoni kkontestata fir-rigward ta’ kwalunkwe għajnuna mogħtija taħt l-Eżenzjoni mill-Finanzjament tal-Gruppi fil-perijodu qabel l-24 ta’ Novembru 2017 sa fejn dan japplika għar-rikorrenti;
               
            
                  —
               
               
                  f’kull każ, tordna lill-Kummissjoni tbati l-ispejjeż tar-rikorrenti f’dawn il-kawżi.
               
            
         Motivi u argumenti prinċipali
      
      Insostenn tar-rikors tagħhom, ir-rikorrenti jinvokaw tliet motivi.
      
                  1.
               
               
                  L-ewwel motiv, li jallega l-illegalità tal-Artikolu 1 tad-deċiżjoni kkontestata għar-raġunijiet segwenti:
                  
                              a.
                           
                           
                              il-Kummissjoni wettqet żball ta’ liġi u żbalji manifesti ta’ evalwazzjoni meta ddeterminat li l-Eżenzjoni mill-Finanzjament tal-Gruppi tikkostitwixxi vantaġġ (ekonomiku) fis-sens tal-Artikolu 107(1) TFUE, b’mod partikolari billi:
                              
                                          i.
                                       
                                       
                                          naqset milli tieħu inkunsiderazzjoni: l-isfond storiku għall-introduzzjoni tar-regoli CFC fis-sistema tat-taxxi fuq il-kumpanniji tar-Renju Unit; limitazzjonijiet imposti fuq ir-Renju Unit permezz tal-applikazzjoni tal-liġi tal-Unjoni, b’mod partikolari l-libertà ta’ stabbiliment; it-territorjalità u raġunijiet politiċi oħra għall-istruttura tar-regoli CFC introdotti fit-Taxation (International and Other Provisions) Act 2010 b’effett mill-1 ta’ Jannar 2013; u l-portata tas-sovranità fiskali tal-Istati Membri, inkluż ir-Renju Unit, fl-abbozzar tar-regoli CFC;
                                       
                                    
                                          ii.
                                       
                                       
                                          asserixxiet li n-natura opzjonali ta’ talba taħt il-Kapitolu 9 tal-Parti 9A tat-Taxation (International and Other Provisions) Act 2010 tikkostitwixxi trattament favorevoli li jagħti lok għal vantaġġ.
                                       
                                    
                        
                              b.
                           
                           
                              il-Kummissjoni wettqet żball ta’ liġi u żbalji manifesti ta’ evalwazzjoni meta ddeterminat li l-Eżenzjoni mill-Finanzjament tal-Gruppi tikkostitwixxi vantaġġ selettiv fis-sens tal-Artikolu 107(1) TFUE, b’mod partikolari billi:
                              
                                          i.
                                       
                                       
                                          fir-rigward tal-qafas ta’ referenza rilevanti:
                                          
                                                      1.
                                                   
                                                   
                                                      Identifikat b’mod żbaljat il-qafas ta’ referenza bħala kompost biss mir-regoli CFC u/jew biss mill-Kapitolu 5 tal-Parti 9A tat-Taxation (International and Other Provisions) Act 2010;
                                                   
                                                
                                                      2.
                                                   
                                                   
                                                      Iddeterminat b’mod żbaljat l-għan tas-sistema ta’ referenza bħala l-intaxxar tal-profitti li joriġinaw minn attivitajiet fir-Renju Unit u assi li ġew artifiċjalment imċaqalqa mir-Renju Unit biss, mingħajr kunsiderazzjoni xierqa għall-fatt jekk it-tranżazzjonijiet rilevanti kkunsidrati jagħtux effettivament lok għal tmermir tal-bażi taxxabbli tar-Renju Unit.
                                                   
                                                
                                    
                                          ii.
                                       
                                       
                                          Fir-rigward tad-determinazzjoni ta’ deroga mill-qafas ta’ referenza:
                                          
                                                      1.
                                                   
                                                   
                                                      Evalwat b’mod żbaljat ir-rilevanza u l-importanza tal-funzjonijiet tal-persuni sinifikanti;
                                                   
                                                
                                                      2.
                                                   
                                                   
                                                      Evalwat b’mod żbaljat il-paragunabbiltà tar-“relazzjonijiet ta’ self kwalifikanti” ma’ self (i) lil partijiet relatati ma’ residenti tar-Renju Unit u (ii) lil terzi;
                                                   
                                                
                                                      3.
                                                   
                                                   
                                                      Ibbażat ruħha illegalment fuq id-Direttiva tal-Kunsill (UE) 2016/1164 (1);
                                                   
                                                
                                                      4.
                                                   
                                                   
                                                      Evalwat b’mod żbaljat ir-riskji paragunabbli ma ksur tal-libertà ta’ stabbiliment għal kategoriji eżenti u mhux eżenti ta’ CFC.
                                                   
                                                
                                    
                                          iii.
                                       
                                       
                                          Fir-rigward tal-ġustifikazzjoni għall-allegata deroga,
                                          
                                                      1.
                                                   
                                                   
                                                      Iddeċidiet b’mod żbaljat li l-ġustifikazzjoni relatata mal-bżonn li s-sistema tkun tista’ tiġi kkontrollata u amministrata ma kinitx testendi għall- funzjonijiet tal-persuni sinifikanti;
                                                   
                                                
                                                      2.
                                                   
                                                   
                                                      Iddeċidiet b’mod żbaljat li l-Eżenzjoni mill-Finanzjament tal-Gruppi ma kinitx iġġustifikata b’referenza mal-konformità mal-libertà ta’ stabbiliment.
                                                   
                                                
                                    
                        
            
                  2.
               
               
                  It-tieni motiv, li jallega l-illegalità tal-Artikolu 2 tad-deċiżjoni kkontestata abbażi tal-ksur tal-aspettattivi leġittimi u ksur tal-prinċipji ta’ ċertezza legali u ta’ proporzjonalità.
               
            
                  3.
               
               
                  It-tielet motiv, li jallega li, alternattivament, ma għandux jiġi ordnat l-irkupru fir-rigward ta’ għajnuna mogħtija permezz tal-Eżenzjoni mill-Finanzjament tal-Gruppi qabel l-24 ta’ Novembru 2017, meta l-Kummissjoni ppubblikat id-deċiżjoni inizjali tagħha.
               
            
         (1)  Direttiva tal-Kunsill (UE) 2016/1164 tat-12 ta’ Lulju 2016 li tistabbilixxi regoli kontra l-prattiki ta’ evitar tat-taxxa li jaffettwaw direttament il-funzjonament tas-suq intern (ĠU 2016 L 193, p. 1).